Ο ΠΕΡΙ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ ΤΗΣ ΔΗΜΟΚΡΑΤΙΑΣ ΝΟΜΟΣ

Κανονισμοί δυνάμει του άρθρου 7(2)(στ) και (η)

|  |  |  |
| --- | --- | --- |
| 25(I) του 2006. | Το Υπουργικό Συμβούλιο, ασκώντας τις εξουσίες που του χορηγούνται, σύμφωνα με τις παραγράφους (στ) και (η) του εδαφίου (2) του άρθρου 7 του περί Εξωτερικής Υπηρεσίας της Δημοκρατίας Νόμου, εκδίδει τους ακόλουθους Κανονισμούς: | |
|  |  | |
| Συνοπτικός  τίτλος.  Επίσημη Εφημερίδα,  Παράρτημα  Τρίτο (Ι):  17.3.2006  29.4.2011  28.6.2013  11.7.2014. | 1. Οι παρόντες Κανονισμοί θα αναφέρονται ως οι περί Εξωτερικής Υπηρεσίας της Δημοκρατίας (Ειδικοί Όροι Υπηρεσίας) (Τροποποιητικοί) Κανονισμοί του 2024 και θα διαβάζονται με τους περί Εξωτερικής Υπηρεσίας της Δημοκρατίας (Ειδικοί Όροι Υπηρεσίας) Κανονισμούς του 2006 έως 2014 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Εξωτερικής Υπηρεσίας της Δημοκρατίας (Ειδικοί Όροι Υπηρεσίας) Κανονισμοί του 2006 έως 2024. | |
|  |  | |
| Τροποποίηση του Κανονισμού 4  των βασικών κανονισμών. | 2. Ο Κανονισμός 4 των βασικών κανονισμών τροποποιείται με την αντικατάσταση της παραγράφου (2Α) με την ακόλουθη παράγραφο: | |
|  |  | |
|  | «(2Α) Ανεξαρτήτως των διατάξεων των παραγράφων (1) και (2) του παρόντος Κανονισμού και εφόσον οι υπηρεσιακές ανάγκες που σχετίζονται άμεσα με την ανάληψη της Προεδρίας του Συμβουλίου της Ευρωπαϊκής Ένωσης από τη Δημοκρατία κατά το πρώτο εξάμηνο του έτους 2026, το απαιτούν, το Υπουργικό Συμβούλιο, δύναται: | |
|  |  | |
|  | (α) | με αιτιολογημένη απόφασή του, να παρατείνει τη χρονική διάρκεια της υπηρεσίας των μελών της Εξωτερικής Υπηρεσίας και άλλων δημοσίων λειτουργών που έχουν αποσπασθεί από υπουργεία και ανεξάρτητες υπηρεσίες στη Μόνιμη Αντιπροσωπεία της Δημοκρατίας στην Ευρωπαϊκή Ένωση, εφόσον αυτοί συναινούν, πέραν της χρονικής περιόδου που καθορίζεται στις παραγράφους (1) και (2) του παρόντος Κανονισμού, μέχρι την 31η Δεκεμβρίου 2026 το αργότερο· |
|  |  |  |
|  | (β) | κατ’ εξαίρεση και με αιτιολογημένη απόφασή του, να παρατείνει τη χρονική διάρκεια της υπηρεσίας των μελών της Εξωτερικής Υπηρεσίας και άλλων δημοσίων λειτουργών που έχουν αποσπασθεί από υπουργεία και ανεξάρτητες υπηρεσίες και υπηρετούν σε οποιαδήποτε Διπλωματική Αποστολή, στην ίδια έδρα, εφόσον αυτοί συναινούν, πέραν της χρονικής περιόδου που καθορίζεται στις παραγράφους (1) και (2) του παρόντος Κανονισμού, μέχρι την 31η Δεκεμβρίου 2026 το αργότερο.». |

Αρ. Φακ.: 23.03.061.104-2024

ΠΠ/ΧΧΡ